મોદી બ્રસેલ્સમાં ભારત યુરોપીય સંઘની શિખર બેઠકમાં હાજરી આપશે. બેઠકમાં માેદી અને બેલ્જિયમના વડા પ્રધાન ચાર્લ્સ મિચેલ સાથે આતંકવાદનો સામનો કરવાના ઉપાય અંગે ચર્ચા થવાની સંભાવના છે. ભારત યુરોપીય સંઘ શિખરની બેઠકનો હેતુ બંને દેશ વચ્ચેના સંબંધો વધુ ગાઢ બનાવવાનાે છે. એવું માનવામાં આવી રહ્યું છે કે બંને દેશ મુકત વેપાર સમજૂતીને આખરી ઓપ આપવાના ઉપાયો અંગે પણ વિચાર વિમર્શ કરશે. છેલ્લે ૨૦૧૨માં શિખર બેઠક મળી હતી. ભારત અને યુરોપીય સંઘ વચ્ચેના સંબંધોમાં થોડો વિવાદ થતાં ૨૮ દેશોના સમૂહે ગત સાલ અેપ્રિલમાં મોદીના ફ્રાન્સ, જર્મની અને કેનેડાના પ્રવાસ વખતે બ્રસેલ્સના ટૂંકા પ્રવાસ સંબંધી નવી દિલ્હીના પ્રસ્તાવને મંજૂરી આપી ન હતી.